9. โครงสร้างการจัดการ

1.  โครงสร้างคณะกรรมการ

  โครงสร้างการจัดการของบริษัทฯ ประกอบด้วยคณะกรรมการทั้งหมด 3 ชุด คือ
  คณะกรรมการบริษัท คณะกรรมการตรวจสอบ และคณะกรรมการบริหาร ดังรายละเอียดต่อไปนี้

คณะกรรมการบริษัท

  ที่ประชุมวิสามัญผู้ถือหุ้นครั้งที่ 2/2547 เมื่อวันที่ 17 กุมภาพันธ์ 2547
  ที่ประชุมคณะกรรมการบริษัทฯ ครั้งที่ 1/2547 เมื่อวันที่ 18 มีนาคม 2547
  และที่ประชุมสามัญผู้ถือหุ้นครั้งที่ 1/2547 เมื่อวันที่
  27 เมษายน 2547 ได้มีมติแต่งตั้งคณะกรรมการบริษัทฯ และคณะกรรมการตรวจสอบ
  ประกอบด้วยกรรมการทั้งหมดจำนวน 12 ท่าน ดังนี้

(1) นายตัน ภาสกรนที ประธานกรรมการและกรรมการผู้จัดการ

(2) นางสาวสุนิสา สุขพันธุ์ถาวร กรรมการ

(3) นายชิว ไฮ เซียน เฮสเตอร์ อาร์เธอร์ กรรมการ

(4) นายโช เอวี่ย จิ้น กรรมการ

(5) นางสาวฐิติมา ศรีอุทัยศิริวงศ์ กรรมการ

(6) นางดารุณี กฤตบุญญาลัย กรรมการ

(7) นายดำรงค์ พฤกษะริตานนท์ กรรมการ

(8) นางสุลาวัลย์ พฤกษะริตานนท์ กรรมการ

(9) นายสุเนตร เอมวัฒนา กรรมการและเลขานุการบริษัทฯ

(10) นายนพพร พิชา กรรมการอิสระ และประธานกรรมการตรวจสอบ

(11) นายเกรียง ยรรยงดิลก กรรมการอิสระ และกรรมการตรวจสอบ

(12) นายไพรสัณฑ์ วงศ์สมิทธิ์ กรรมการอิสระ และกรรมการตรวจสอบ

  กรรมการผู้มีอำนาจผูกพันตามหนังสือรับรองบริษัทฯ เป็นดังนี้

  กรรมการผู้มีอำนาจลงลายมือชื่อผูกพันบริษัทฯ ประกอบด้วย นายตัน ภาสกรนที หรือ
  นางสาวสุนิสา
  สุขพันธุ์ถาวร คนใดคนหนึ่งลงรายมือชื่อร่วมกับ นายโช เอวี่ย จิ้น หรือนางสาวฐิติมา
  ศรีอุทัยศิริวงศ์ หรือนายสุเนตร เอมวัฒนา รวมเป็นสองคน และประทับตราสำคัญของบริษัทฯ

คณะกรรมการตรวจสอบ

  ที่ประชุมคณะกรรมการบริษัทฯ ครั้งที่ 1/2547 เมื่อวันที่ 18 มีนาคม 2547
  ได้มีมติแต่งตั้งคณะกรรมการตรวจสอบจำนวน 3 ท่าน ประกอบด้วย

นายนพพร พิชา ประธานกรรมการตรวจสอบ

นายเกรียง ยรรยงดิลก กรรมการตรวจสอบ

นายไพรสัณฑ์ วงศ์สมิทธิ์ กรรมการตรวจสอบ

1.  คณะกรรมการบริหาร

  ที่ประชุมคณะกรรมการบริษัทฯ ครั้งที่ 1/2547 เมื่อวันที่ 18 มีนาคม 2547
  ได้มีมติแต่งตั้งคณะกรรมการบริหารจำนวน 4 ท่าน ประกอบด้วย

(1) นายชิว ไฮ เซียน เฮสเตอร์ อาร์เธอร์ ประธานกรรมการบริหาร

(2) นายตัน ภาสกรนที กรรมการบริหาร

(3) นางสาวสุนิสา สุขพันธุ์ถาวร กรรมการบริหาร

(4) นายโช เอวี่ย จิ้น กรรมการบริหาร

    1.  คณะผู้บริหาร

 ณ วันที่ 31 ธันวาคม 2547 บริษัทฯ มีผู้บริหารจำนวน 5 ท่านประกอบด้วย

(1) นายตัน ภาสกรนที กรรมการผู้จัดการ

(2) นางสาวสุนิสา สุขพันธุ์ถาวร รองกรรมการผู้จัดการ

(3) นายปรีชา อัจฉรานนท์ ผู้อำนวยการฝ่ายบัญชีและการเงิน

นายไพศาล อ่าวสถาพร ผู้อำนวยการฝ่ายปฏิบัติการ 

นายอชิร พัฒนสินธุ์ ผู้อำนวยการฝ่ายพัฒนาโครงการ

  ในการประชุมวิสามัญผู้ถือหุ้นครั้งที่ 2/2547 เมื่อวันที่ 17 กุมภาพันธ์ 2547
  การประชุมกรรมการบริษัท ครั้งที่ 1/2547 เมื่อวันที่ 18 มีนาคม 2547
  และการประชุมคณะกรรมการบริษัท ครั้งที่ 2/2547 เมื่อวันที่ 9 มิถุนายน 2547
  โดยมีคณะกรรมการตรวจสอบเข้าร่วมประชุม ได้กำหนดหน้าที่ของคณะกรรมการ
  คณะกรรมการตรวจสอบ คณะกรรมการบริหาร และกรรมการผู้จัดการดังนี้

  ขอบเขตอำนาจหน้าที่ของคณะกรรมการบริษัท

  คณะกรรมการ
  ต้องใช้ความรู้ความสามารถและประสบการณ์ให้เป็นประโยชน์ต่อการดำเนินธุรกิจของบริษัทฯ
  ให้เป็นไปตามกฎหมาย วัตถุประสงค์ ข้อบังคับ มติของที่ประชุมผู้ถือหุ้น
  กำหนดนโยบายและทิศทางการดำเนินงาน การบริหารเงิน การบริหารความเสี่ยงของกิจการ
  จัดให้มีระบบการควบคุมภายในและการตรวจสอบภายในที่มีประสิทธิผล
  กำกับและควบคุมดูแลให้ฝ่ายบริหารดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผล
  และมีความรับผิดชอบต่อผู้ถือหุ้นอย่างสม่ำเสมอ รักษาผลประโยชน์ของผู้ถือหุ้น
  พร้อมทั้งมีการเปิดเผยข้อมูลอย่างถูกต้องครบถ้วน มีมาตรฐาน และโปร่งใส ทั้งนี้
  ห้ามมิให้กรรมการประกอบกิจการหรือเข้าเป็นหุ้นส่วนหรือกรรมการในกิจการอันมีสภาพอย่างเดียวกันและเป็นการแข่งขันกับกิจการของบริษัทฯ
  และบริษัทย่อย นอกจากนี้
  คณะกรรมการบริษัทมีอำนาจมอบหมายแต่งตั้งกรรมการจำนวนหนึ่งให้เป็นกรรมการบริหารเพื่อดำเนินการอย่างหนึ่งอย่างใดหรือหลายอย่าง
  แทนคณะกรรมการได้ โดยในการมอบอำนาจนั้นจะต้องอยู่ภายใต้ขอบเขตอำนาจของคณะกรรมการ
  และมีการกำหนดขอบเขตอำนาจหน้าที่ของผู้รับมอบอำนาจไว้อย่างชัดเจน
  เว้นแต่อำนาจการดำเนินการดังต่อไปนี้จะต้องได้รับอนุมัติจากที่ประชุมผู้ถือหุ้นก่อน

 เรื่องที่กฎหมายกำหนดให้ต้องมีมติที่ประชุมผู้ถือหุ้น

 การทำรายการที่กรรมการมีส่วนได้เสียหรืออยู่ในข่ายที่กฎหมาย หรือข้อกำหนดของตลาดหลัก 

 ทรัพย์ระบุให้ต้องได้รับจากที่ประชุมผู้ถือหุ้น

  ทั้งนี้ กำหนดให้รายการที่กรรมการหรือบุคคลที่อาจมีความขัดแย้ง มีส่วนได้เสีย
  หรืออาจมีความขัดแย้งทางผลประโยชน์อื่นใดกับบริษัทฯ หรือบริษัทย่อย (ซึ่งได้แก่ (ก)
  ผู้บริหารของบริษัทฯ (ข) ผู้ถือหุ้นรายใหญ่ของบริษัทฯ (ค) ผู้มีอำนาจควบคุมบริษัทฯ (ง)
  บุคคลที่มีความสัมพันธ์ทางสายโลหิต ทางการสมรส
  หรือโดยการจดทะเบียนตามกฎหมายกับบุคคลตาม (ก) (ข) หรือ (ค) ซึ่งได้แก่ บิดา มารดา
  คู่สมรส บุตร หรือญาติสนิทคนอื่นๆ และ (จ) นิติบุคคลใดที่บุคคลตาม (ก) (ข) หรือ (ค)
  ถือหุ้นหรือมีอำนาจควบคุมหรือมีส่วนได้เสียอื่นใด ไม่ว่าทางตรงหรือทางอ้อมอย่างมีนัยสำคัญ
  หรือบุคคลตามที่สำนักงานคณะกรรมการกำกับหลักทรัพย์และตลาดหลักทรัพย์
  และตลาดหลักทรัพย์แห่งประเทศไทยกำหนด) ให้กรรมการซึ่งมีส่วนได้เสียในเรื่องใด
  ไม่มีสิทธิออกเสียงหรือลงคะแนนในเรื่องนั้น

  และในกรณีดังต่อไปนี้
  ต้องได้รับความเห็นชอบจากที่ประชุมคณะกรรมการและที่ประชุมผู้ถือหุ้นด้วยคะแนนเสียงไม่น้อยกว่า
  3 ใน 4 ของจำนวนเสียงทั้งหมดของผู้ถือหุ้นที่เข้าประชุมและมีสิทธิออกเสียงลงคะแนน

(1) การขายหรือโอนกิจการของบริษัทฯ ทั้งหมดหรือบางส่วนที่สำคัญของบริษัทฯ ให้บุคคลอื่น

(2) การซื้อหรือรับโอนกิจการของบริษัทเอกชน หรือบริษัทมหาชนมาเป็นของบริษัทฯ

(3) การตกลง แก้ไขเปลี่ยนแปลง หรือยกเลิกสัญญาเกี่ยวกับการให้เช่ากิจการของบริษัทฯ
    ทั้งหมดหรือบางส่วนที่สำคัญ การมอบหมายให้บุคคลอื่นใดเข้าจัดการธุรกิจของบริษัทฯ
    หรือควบรวมกิจการกับบุคคลอื่น โดยมีวัตถุประสงค์เพื่อการแบ่งผลกำไรขาดทุนกัน

(4) การแก้ไขเพิ่มเติมหนังสือบริคณห์สนธิ หรือข้อบังคับของบริษัทฯ

(5) การเพิ่มทุนหรือการลดทุนจดทะเบียนของบริษัทฯ และการออกหุ้นกู้

(6) การเลิกบริษัทฯ

(7) การควบรวมกิจการบริษัทฯ กับบริษัทอื่น

(8) การใดที่พระราชบัญญัติหลักทรัพย์
    และประกาศตลาดหลักทรัพย์กำหนดให้ต้องได้รับมติจากที่ประชุมผู้ถือหุ้น เช่น
    การได้มาและจำหน่ายไปซึ่งสินทรัพย์ของบริษัทจดทะเบียน หรือรายการเกี่ยวโยงกัน

  ขอบเขตอำนาจหน้าที่ของคณะกรรมการตรวจสอบ

  คณะกรรมการตรวจสอบ มีอำนาจหน้าที่ดังนี้

(1) สอบทานให้บริษัทฯ มีการรายงานทางการเงินอย่างถูกต้องและเปิดเผยเพียงพอ
    โดยการประสานงานกับผู้สอบบัญชีและผู้บริหารที่รับผิดชอบจัดทำรายงานทางการเงินทั้งรายไตรมาสและประจำปี
    คณะกรรมการตรวจสอบอาจเสนอแนะให้ผู้สอบบัญชีสอบทานหรือตรวจสอบรายการใดๆ
    ที่เห็นว่าจำเป็นและเป็นเรื่องสำคัญในระหว่างการตรวจสอบบัญชีของบริษัทฯ ก็ได้

(2) สอบทานให้บริษัทฯ
    มีระบบควบคุมภายในและการตรวจสอบภายในที่มีความเหมาะสมและมีประสิทธิผล
    โดยสอบทานร่วมกับผู้สอบบัญชีภายนอกและผู้ตรวจสอบภายใน

(3) สอบทานการปฏิบัติของบริษัทฯ ให้เป็นไปตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

(4) พิจารณาคัดเลือกและเสนอแต่งตั้งผู้สอบบัญชีของบริษัทฯ
    รวมถึงพิจารณาเสนอค่าตอบแทนของผู้สอบบัญชี โดยคำนึงถึงความน่าเชื่อถือ
    ความเพียงพอของทรัพยากร และปริมาณงานตรวจสอบของสำนักงานสอบบัญชีนั้น
    รวมถึงประสบการณ์ของบุคคลากรที่ได้รับมอบหมายให้ทำการตรวจสอบบัญชีของบริษัทฯ

(5) พิจารณาการเปิดเผยข้อมูลของบริษัทฯ
    ในกรณีที่เกิดรายการเกี่ยวโยงหรือรายการที่อาจมีความขัดแย้งทางผลประโยชน์ให้มีความถูกต้องครบถ้วน
    รวมทั้งการพิจารณาอนุมัติรายการดังกล่าวเพื่อนำเสนอต่อที่ประชุมคณะกรรมการ
    และ/หรือที่ประชุมผู้ถือหุ้นต่อไป

(6) ปฏิบัติการอื่นใดตามที่คณะกรรมการบริษัทฯ มอบหมายและคณะกรรมการตรวจสอบเห็นชอบด้วย
    เช่น การทบทวนนโยบายการบริหารทางการเงินและบริหารความเสี่ยง
    ทบทวนการปฏิบัติตามจรรยาบรรณทางธุรกิจของผู้บริหาร
    ทบทวนร่วมกับผู้บริหารของบริษัทฯในรายงานสำคัญๆ
    ที่ต้องเสนอต่อสาธารณชนตามกฎหมายกำหนด ได้แก่
    บทรายงานและการวิเคราะห์ของฝ่ายบริหาร เป็นต้น

(7) จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัทฯ
    ซึ่งรายงานดังกล่าวลงนามโดยประธานคณะกรรมการตรวจสอบ
    รายงานดังกล่าวควรประกอบด้วยข้อมูลต่อไปนี้

-   ความเห็นเกี่ยวกับกระบวนการจัดทำและการเปิดเผยข้อมูลในรายงานทางการเงินของบริษัทฯ
    ถึงความถูกต้อง ครบถ้วน และเชื่อถือได้

-   ความเห็นเกี่ยวกับความเพียงพอของระบบควบคุมภายในของบริษัทฯ

-   เหตุผลที่เชื่อว่าผู้สอบบัญชีของบริษัทฯ เหมาะสมที่จะได้รับแต่งตั้งต่อไปอีกวาระหนึ่ง

-   ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

-   รายงานอื่นใดที่เห็นว่าผู้ถือหุ้นและผู้ลงทุนทั่วไปควรทราบ
    ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัทฯ

  ขอบเขตอำนาจหน้าที่ของคณะกรรมการบริหาร

  คณะกรรมการบริหาร มีอำนาจหน้าที่ดังต่อไปนี้

(1) ให้กรรมการบริหารมีอำนาจดำเนินการตามนโยบายของคณะกรรมการบริษัท
    ซึ่งอยู่ภายใต้กฎหมาย เงื่อนไข กฎระเบียบ และข้อบังคับของบริษัท
    เว้นแต่รายการที่กฎหมายกำหนดให้ต้องได้มติที่ประชุม
    ผู้ถือหุ้น

(2) มีอำนาจจัดทำ เสนอแนะและกำหนดนโยบายแนวทางธุรกิจ
    และกลยุทธ์ทางธุรกิจของบริษัทต่อคณะกรรมการบริษัท

(3) กำหนดแผนธุรกิจ อำนาจการบริหารงาน กำหนดงบประมาณสำหรับประกอบธุรกิจประจำปี
    และงบประมาณรายจ่ายประจำปี เพื่อเสนอต่อคณะกรรมการบริษัทฯ พิจารณาอนุมัติ
    และดำเนินการตามแผนทางธุรกิจและกลยุทธ์ทางธุรกิจโดยสอดคล้องกับนโยบาย
    และแนวทางธุรกิจที่ได้แถลงต่อคณะกรรมการบริษัท

(4) มีอำนาจดำเนินกิจการที่เกี่ยวข้องกับการบริหารงานทั่วไปของบริษัท
    รวมทั้งจัดตั้งโครงสร้างองค์กร และการบริหาร
    โดยให้ครอบคลุมทุกรายละเอียดของการคัดเลือก การฝึกอบรม การว่าจ้าง
    และการเลิกจ้างของพนักงานของบริษัท

(5) มีอำนาจพิจารณาอนุมัติการกู้หรือการขอสินเชื่อใดๆ จากสถาบันการเงิน
    รวมตลอดถึงการเข้าเป็น
    ผู้ค้ำประกัน หรือการชำระเงินหรือใช้จ่ายเงินเพื่อธุรกรรมตามปกติธุรกิจของบริษัท เช่น
    การจ่ายเงินเพื่อการลงทุน เพื่อขยายสาขา และเพื่อการดำเนินงานต่างๆ เป็นต้น ทั้งนี้
    มีการกำหนดวงเงินสำหรับแต่ละรายการไม่เกินกว่า 200 ล้านบาท หรือจำนวนเทียบเท่า
    หรือเป็นไปตามที่คณะกรรมการบริษัท มอบหมาย อย่างไรก็ดี
    วงเงินดังกล่าวอาจมีการเปลี่ยนแปลงตามความเหมาะสมโดยขึ้นอยู่กับดุลยพินิจของคณะกรรมการบริษัท

(6) มีอำนาจแต่งตั้ง ถอดถอนเจ้าหน้าที่ของบริษัทในตำแหน่งที่ไม่สูงกว่าตำแหน่งกรรมการผู้จัดการ

(7) ปฏิบัติหน้าที่อื่นๆ ตามที่ได้รับมอบหมายในแต่ละช่วงเวลาจากคณะกรรมการบริษัท

  อนึ่ง การอนุมัติรายการดังกล่าวข้างต้น
  จะต้องไม่มีลักษณะเป็นการอนุมัติการเข้าทำรายการที่ทำให้คณะกรรมการบริหารหรือผู้รับมอบอำนาจจากคณะกรรมการบริหาร
  สามารถอนุมัติการเข้าทำรายการที่ตนหรือบุคคลที่อาจมีความขัดแย้ง หรือมีส่วนได้เสีย
  หรืออาจมีความขัดแย้งทางผลประโยชน์อื่นใด (ตามข้อบังคับบริษัทฯ
  และตามที่สำนักงานคณะกรรมการกำกับหลักทรัพย์และตลาดหลักทรัพย์
  และตลาดหลักทรัพย์แห่งประเทศไทย ประกาศกำหนด) กับบริษัทฯ หรือบริษัทย่อย
  ยกเว้นเป็นการอนุมัติการเข้าทำรายการที่เป็นไปตามนโยบายและหลักเกณฑ์ที่คณะกรรมการบริษัทฯ
  ได้พิจารณาอนุมัติไว้ ทั้งนี้
  กรรมการบริหารที่มีส่วนได้เสียในเรื่องดังกล่าวไม่มีสิทธิออกเสียงลงคะแนนในเรื่องนั้น
  โดยคณะกรรมการมีอำนาจในการแก้ไขเปลี่ยนแปลงขอบเขต
  อำนาจหน้าที่ของคณะกรรมการบริหารได้ตามที่จำเป็นหรือเห็นสมควร

  ขอบเขตอำนาจหน้าที่ของกรรมการผู้จัดการ

  กรรมการผู้จัดการ มีอำนาจหน้าที่ดังต่อไปนี้

(1) ปฏิบัติงานและดำเนินการตามที่คณะกรรมการบริษัท หรือกรรมการบริหารได้มอบหมาย
    ซึ่งอยู่ภายใต้วัตถุประสงค์ กฎระเบียบ ข้อบังคับของบริษัท
    ในเรื่องเกี่ยวกับการดำเนินงานตามธุรกิจปกติของบริษัท

(2) การอนุมัติค่าใช้จ่ายในการดำเนินงาน ค่าใช้จ่ายในการขายและการบริหาร
    และรายจ่ายลงทุนให้เป็นไปตามงบประมาณที่ได้รับอนุมัติจากคณะกรรมการบริษัท
    หรือคณะกรรมการบริหาร ทั้งนี้ ไม่รวมการกู้ยืมเงิน และการค้ำประกัน

(3) การอนุมัติการจัดซื้อสินค้า วัตถุดิบ อุปกรณ์ และบริการอื่นๆ ที่เกี่ยวข้องเพื่อประโยชน์ของบริษัท
    ทั้งนี้ไม่รวมถึงการจัดซื้อพื้นที่เพื่อขยายสาขา
    โดยกำหนดให้กรรมการผู้จัดการมีอำนาจในการจัดซื้อในการผลิตแต่ละครั้งมีมูลค่าไม่เกินกว่า
    100 ล้านบาท

(4) การพิจารณาจัดหาทำเลเพื่อการขยายสาขาและพิจารณาการเปิดสาขา
    รวมถึงการอนุมัติการเช่าพื้นที่เพื่อเปิดสาขา

(5) อนุมัติงบประมาณสำหรับการเลี้ยงรับรองจำนวนไม่เกิน 500,000 บาท

  ทั้งนี้ กรรมการผู้จัดการไม่มีอำนาจในการดำเนินงานใดๆ ในหรือเกี่ยวกับรายการที่เกี่ยวโยงกัน
  รายการการได้มาหรือจำหน่ายไปซึ่งสินทรัพย์ที่สำคัญของบริษัทฯ และ/หรือ
  รายการหรือเรื่องที่กรรมการผู้จัดการหรือบุคคลที่อาจมีความขัดแย้ง มีส่วนได้เสีย
  หรืออาจมีความขัดแย้งทางผลประโยชน์ในลักษณะอื่นใดกับบริษัทฯ หรือบริษัทย่อย
  ซึ่งรายการหรือเรื่องดังกล่าวต้องนำเสนอต่อคณะกรรมการตรวจสอบเพื่อให้ความเห็นชอบ
  และนำเสนอต่อคณะกรรมการของบริษัทฯ เพื่อพิจารณาอนุมัติต่อไป

9.2 การสรรหากรรมการ กรรมการอิสระ กรรมการตรวจสอบ และผู้บริหาร

9.2.1 กรรมการบริหาร กรรมการอิสระ กรรมการตรวจสอบ
และผู้บริหารมาจากการคัดเลือกโดยที่ประชุมคณะกรรมการ

บริษัทฯ โดยไม่ผ่านคณะกรรมการสรรหา เนื่องจากในปัจจุบันบริษัทฯ ยังไม่มีคณะกรรมการสรรหา
อย่างไรก็ตาม คณะ

กรรมการบริษัทฯ จะพิจารณาคัดสรรบุคคลผู้มีคุณวุฒิ ความรู้ ความสามารถ
และประสบการณ์การทำงานที่เกี่ยวข้อง รวม

ทั้งมีคุณสมบัติตามมาตรา 68 แห่งพระราชบัญญัติบริษัทมหาชนจำกัด พ.ศ. 2535
และตามประกาศคณะกรรมการกำกับ

หลักทรัพย์และตลาดหลักทรัพย์ที่เกี่ยวข้อง เพื่อประโยชน์ต่อการดำเนินงานของบริษัทฯ
ให้มีประสิทธิภาพ จากนั้น จึงนำ

เสนอที่ประชุมผู้ถือหุ้นเพื่อพิจารณาแต่งตั้ง ตามหลักเกณฑ์และวิธีการดังต่อไปนี้

  (1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

(2) ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1)
    เลือกตั้งบุคคลเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

(3) บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือพึงเลือกได้ในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่พึงมีหรือพึงเลือกตั้งในครั้งนั้น
    ให้ผู้เป็นประธานเป็นผู้ออกเสียงชี้ขาด

9.2.2 หลักเกณฑ์ในการคัดเลือกกรรมการอิสระ และกรรมการตรวจสอบ

บริษัทฯได้กำหนดหลักเกณฑ์ในการคัดเลือกกรรมการอิสระ และกรรมการตรวจสอบ
จากคุณสมบัติของผู้ที่จะได้รับการ

แต่งตั้งเข้าเป็นกรรมการอิสระ กรรมการตรวจสอบ ของบริษัทโดยต้องมีคุณสมบัติดังต่อไปนี้

(1) ถือหุ้นไม่เกินร้อยละ 5 ของทุนชำระแล้วของบริษัท บริษัทในเครือ บริษัทร่วม บริษัทที่เกี่ยวข้อง
    ทั้งนี้ให้นับรวมหุ้นที่ถือ โดยผู้ที่เกี่ยวข้องด้วย

(2) เป็นกรรมการที่ไม่มีส่วนร่วมในการบริหารงานในบริษัท บริษัทในเครือ บริษัทร่วม
    บริษัทที่เกี่ยวข้อง หรือผู้ถือหุ้นรายใหญ่ของบริษัท รวมทั้งไม่เป็นลูกจ้าง พนักงาน
    หรือที่ปรึกษาที่ได้รับเงินเดือนประจำจากบริษัท บริษัทในเครือ บริษัทร่วม บริษัทที่เกี่ยวข้อง
    หรือผู้ถือหุ้นรายใหญ่ของบริษัท

(3) เป็นกรรมการที่ไม่มีผลประโยชน์หรือส่วนได้เสียไม่ว่าทางตรงหรือทางอ้อมทั้งในด้านการเงินและบริหารงานของบริษัท
    บริษัทในเครือ บริษัทร่วม หรือผู้ถือหุ้นรายใหญ่ของบริษัท
    และรวมถึงไม่มีผลประโยชน์หรือส่วนได้เสียในลักษณะดังกล่าวในเวลา 1
    ปีก่อนได้รับการแต่งตั้งเป็นกรรมการตรวจสอบ
    ยกเว้นคณะกรรมการของบริษัทได้พิจารณาอย่างรอบครอบแล้วเห็นว่าการเคยมีผลประโยชน์หรือส่วนได้เสียนั้นจะไม่มีผลกระทบต่อการปฏิบัติหน้าที่และการให้ความเห็นที่เป็นอิสระของกรรมการตรวจสอบ

(4) เป็นกรรมการที่ไม่ใช่เป็นผู้เกี่ยวข้องหรือญาติสนิทของผู้บริหารหรือผู้ถือหุ้นรายใหญ่ของบริษัท

(5) เป็นกรรมการที่ไม่ได้รับการแต่งตั้งขึ้นเป็นตัวแทนเพื่อรักษาผลประโยชน์ของกรรมการของบริษัท
    ผู้ถือหุ้นรายใหญ่ หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัท

(6) เป็นผู้ที่สามารถปฏิบัติหน้าที่และแสดงความเห็นหรือรายงานผลการปฏิบัติงานตามหน้าที่ที่ได้รับมอบหมายจากคณะกรรมการของบริษัทได้โดยอิสระ
    โดยไม่อยู่ภายใต้การควบคุมของผู้บริหารหรือผู้ถือหุ้นรายใหญ่ของบริษัท
    รวมทั้งผู้ที่เกี่ยวข้องหรือญาติสนิทของบุคคลดังกล่าว

9.3.ค่าตอบแทนผู้บริหาร

9.3.1 ค่าตอบแทนที่เป็นตัวเงิน

+------------------------+------+-------+------+------+--------+------+
| รายการ                 | ปี    |       |      | ปี    |        |      |
|                        | 2546 |       |      | 2547 |        |      |
+------------------------+------+-------+------+------+--------+------+
|                        | จ    | จำน   | ร    | จ    | จำนว   | ร    |
|                        | ำนวน | วนเงิน | ายละ | ำนวน | นเงิน(ล | ายละ |
|                        | (    |       | เอียด | (    | ้านบาท) | เอียด |
|                        | ท่าน) | (ล้า   | ค่าตอ | ท่าน) |        | ค่าตอ |
|                        |      | นบาท) | บแทน |      |        | บแทน |
+------------------------+------+-------+------+------+--------+------+
| กรรมการ (ฐานะกรรมการ)  | 5    | -ไม่มี- | -    | 12   | -ไม่มี-  | เบี้ยป |
|                        |      |       | ไม่มี- |      |        | ระชุม |
| 1.นายตัน ภาสกรนที        |      |       |      |      | -ไม่มี-  |      |
|                        |      |       |      |      |        |      |
| ประธานก                |      |       |      |      | -ไม่มี-  |      |
| รรมการและกรรมการผู้จัดการ |      |       |      |      |        |      |
|                        |      |       |      |      | -ไม่มี-  |      |
| 2.นางสาวสุนิสา สุขพันธุ์ถาวร |      |       |      |      |        |      |
|                        |      |       |      |      | -ไม่มี-  |      |
| กรรมการ                |      |       |      |      |        |      |
|                        |      |       |      |      | -ไม่มี-  |      |
| 3.นายชิว ไฮ เซียน        |      |       |      |      |        |      |
| เฮสเตอร์ อาร์เธอร์        |      |       |      |      | -ไม่มี-  |      |
| กรรมการ                |      |       |      |      |        |      |
|                        |      |       |      |      | -ไม่มี-  |      |
| กรรมการ                |      |       |      |      |        |      |
|                        |      |       |      |      | -ไม่มี-  |      |
| 4.นายโช เอวี่ย จิ้น        |      |       |      |      |        |      |
| กรรมการ                |      |       |      |      | 2      |      |
|                        |      |       |      |      | 62,500 |      |
| กรรมการ                |      |       |      |      |        |      |
|                        |      |       |      |      | 1      |      |
| 5.นางสาวฐิติมา           |      |       |      |      | 95,000 |      |
| ศรีอุทัยศิริวงศ์             |      |       |      |      |        |      |
|                        |      |       |      |      | 1      |      |
| กรรมการ กรรมการ        |      |       |      |      | 95,000 |      |
|                        |      |       |      |      |        |      |
| 6.นางดารุณี กฤตบุญญาลัย    |      |       |      |      |        |      |
|                        |      |       |      |      |        |      |
| กรรมการ กรรมการ        |      |       |      |      |        |      |
|                        |      |       |      |      |        |      |
| 7.นายดำรงค์ พฤกษะริตานนท์ |      |       |      |      |        |      |
| กรรมการ                |      |       |      |      |        |      |
|                        |      |       |      |      |        |      |
| กรรมการ                |      |       |      |      |        |      |
|                        |      |       |      |      |        |      |
| 8.นางสุลาวัลย์            |      |       |      |      |        |      |
| พฤกษะริตานนท์ กรรมการ    |      |       |      |      |        |      |
|                        |      |       |      |      |        |      |
| กรรมการ                |      |       |      |      |        |      |
|                        |      |       |      |      |        |      |
| 9.นายสุเนตร เอมวัฒนา     |      |       |      |      |        |      |
| ก                      |      |       |      |      |        |      |
| รรมการและเลขานุการบริษัทฯ |      |       |      |      |        |      |
|                        |      |       |      |      |        |      |
| กรรมการ และเลขานุการ    |      |       |      |      |        |      |
|                        |      |       |      |      |        |      |
| 10.นายนพพร พิชา         |      |       |      |      |        |      |
|                        |      |       |      |      |        |      |
| กรรมการอิสระ            |      |       |      |      |        |      |
| และประธานกรรมการ       |      |       |      |      |        |      |
|                        |      |       |      |      |        |      |
| ตรวจสอบ                |      |       |      |      |        |      |
|                        |      |       |      |      |        |      |
| 11.นายเกรียง ยรรยงดิลก   |      |       |      |      |        |      |
| กรรมการอิสระ            |      |       |      |      |        |      |
| และกรรมการตรวจสอบ      |      |       |      |      |        |      |
|                        |      |       |      |      |        |      |
| กรรมการอิสระ            |      |       |      |      |        |      |
|                        |      |       |      |      |        |      |
| 12.นายไพรสัณฑ์ วงศ์สมิทธิ์   |      |       |      |      |        |      |
| กรรมการอิสระ            |      |       |      |      |        |      |
| และกรรมการตรวจสอบ      |      |       |      |      |        |      |
|                        |      |       |      |      |        |      |
| กรรมการอิสระ            |      |       |      |      |        |      |
+------------------------+------+-------+------+------+--------+------+
| กรรมการและผู้บริหาร       | 8    | 5.42  | เง   | 5    | 8,9    | เงิน  |
|                        |      |       | ินเดือ |      | 73,000 | เดือน |
| (ฐานะผู้บริหาร)           |      |       | นและ |      |        |      |
|                        |      |       | โบนัส |      |        |      |
+------------------------+------+-------+------+------+--------+------+

  ในปี 2547 ที่ประชุมผู้ถือหุ้นได้มีการแต่งตั้งคณะกรรมการชุดใหม่
  โดยมีกรรมการเพิ่มขึ้นจากเดิมจำนวน 5 ท่าน ในปี 2546 เป็นจำนวน 12 ท่าน (ณ วันที่ 27
  เมษายน 2547) ทั้งนี้ คาดว่าจะมีค่าตอบแทนกรรมการบริหารในรูปเงินเดือนไม่รวมโบนัสจำนวน
  16 ล้านบาท และค่าตอบแทนกรรมการในรูปเบี้ยประชุมกรรมการประมาณ 3 ล้านบาท
  พร้อมทั้งให้กรรมการได้รับเบี้ยเลี้ยงและสวัสดิการต่างๆ ตามระเบียบของบริษัทฯ

2.  การเข้าร่วมอบรมของกรรมการอิสระหลักสูตรใดหลักสูตรหนึ่งตามข้อเสนอแนะของสำนักงานคณะ

  กรรมการ ก.ล.ต. ซึ่งจัดโดยสมาคมส่งเสริมสถาบันกรรมการบริษัทไทย (IOD)

หลักสูตรการอบรม

รายชื่อกรรมการของบริษัทฯ Directors Certification Directors Accreditation

(จำนวนทั้งหมด 12 คน) Program (DCP) Program (DAP)

1.นายตัน ภาสกรนที - รุ่นที่ 12/2004

2.นางสาวสุนิสา สุขพันธุ์ถาวร รุ่นที่ 44/2004 รุ่นที่ 12/2004

3.นายชิว ไฮ เซียน เฮสเตอร์ อาร์เธอร์ - -

4.นายโช เอวี่ย จิ้น - รุ่นที่ 16/2004

5.นางสาวฐิติมา ศรีอุทัยศิริวงศ์ - รุ่นที่ 16/2004

6.นางดารุณี กฤตบุญญาลัย - รุ่นที่ 16/2004

7.นายดำรงค์ พฤกษะริตานนท์ - รุ่นที่ 16/2004

8.นางสุลาวัลย์ พฤกษะริตานนท์ - รุ่นที่ 16/2004

9.นายสุเนตร เอมวัฒนา - รุ่นที่ 16/2004

10.นายนพพร พิชา - รุ่นที่ 2/2003

11.นายเกรียง ยรรยงดิลก - รุ่นที่ 12/2004

12.นายไพรสัณฑ์ วงศ์สมิทธิ์ - รุ่นที่ 12/2004

  หมายเหตุ : นายชิว ไฮ เซียน เฮสเตอร์ อาร์เธอร์
  ไม่ได้เข้ารับการอบรมเนื่องจากสมาคมส่งเสริมสถาบันกรรมการบริษัทไทย (IOD)
  ยังไม่ได้จัดการอบรมหลักสูตรภาษาอังกฤษ

  9.3.3ค่าตอบแทนอื่น

  ที่ประชุมสามัญผู้ถือหุ้นครั้งที่ 1/2547 เมื่อวันที่ 27 เมษายน 2547
  ได้กำหนดให้มีการเสนอขายหุ้นเพิ่มทุนในครั้งนี้ต่อกรรมการ ผู้บริหาร และพนักงานของบริษัทฯ
  และบริษัทย่อยจำนวน 2.5 ล้านหุ้น คิดเป็นร้อยละ 1.33 ของทุนจดทะเบียน
  ในราคาต่ำกว่าราคาเสนอขายให้กับประชาชนทั่วไปร้อยละ 15
  โดยหุ้นจำนวนนี้ได้ถูกห้ามขายทั้งจำนวน ตามหลักเกณฑ์การห้ามผู้บริหาร หรือผู้ถือหุ้น
  และผู้ที่เกี่ยวข้องขายหุ้นหรือหลักทรัพย์ภายในระยะเวลาที่กำหนด (ระยะเวลา 1 ปี 6
  เดือนนับตั้งแต่วันที่หุ้นของบริษัทฯ เริ่มทำการซื้อขายในตลาดหลักทรัพย์แห่งประเทศไทย
  โดยหลังจากวันที่หุ้นของบริษัทฯ เริ่มซื้อขายในตลาดหลักทรัพย์ครบกำหนดเวลาทุกๆ 6 เดือน
  จะสามารถทยอยขายได้จำนวนร้อยละ 25 ของจำนวนหุ้นที่ถูกสั่งห้ามขายทั้งหมด) อย่างไรก็ตาม
  พนักงานของบริษัทฯ ซึ่งอาจได้รับการผ่อนผันจากหลักเกณฑ์การห้ามผู้บริหาร หรือผู้ถือหุ้น
  และผู้ที่เกี่ยวข้องขายหุ้นหรือหลักทรัพย์ภายในระยะเวลาที่กำหนด
  จะถูกสั่งห้ามขายหุ้นที่ได้รับการจัดสรรในครั้งนี้เป็นระยะเวลา 3 เดือนนับตั้งแต่วันที่หุ้นของบริษัทฯ
  เริ่มทำการซื้อขายในตลาดหลักทรัพย์แห่งประเทศไทย ตามมติที่ประชุมผู้ถือหุ้นครั้งที่ 1/2547
  เมื่อวันที่ 27 เมษายน 2547 ทั้งนี้ กรรมการที่ได้รับการจัดสรรหุ้นในครั้งนี้ได้แก่ นายชิว ไฮ
  เซียน เฮสเตอร์ อาร์เธอร์ จำนวน 100,000 หุ้น นายนพ

  พร พิชา จำนวน 50,000 หุ้น นายเกรียง ยรรยงดิลก จำนวน 50,000 หุ้น และนายไพรสัณฑ์
  วงศ์สมิทธิ์ จำนวน 50,000 หุ้น และผู้บริหารได้รับการจัดสรรทั้งสิ้นประมาณ 0.21 ล้านหุ้น

9.4 การกำกับดูแลกิจการ

คณะกรรมการเข้าใจบทบาท หน้าที่ และความรับผิดชอบของคณะกรรมการที่มีต่อบริษัทฯ และผู้ถือหุ้น
และได้ศึกษาแนว

ทางการปฏิบัติตามหลักการกำกับดูแลกิจการที่ดี 15
ข้อและข้อพึงปฏิบัติที่ดีสำหรับกรรมการบริษัทจดทะเบียนที่เป็นไปตาม

แนวทางของตลาดหลักทรัพย์แห่งประเทศไทย
เพื่อนำมาปรับปรุงวิธีการดำเนินงานของบริษัทเพื่อสร้างความโปร่งใสในการ

ทำงาน การดำเนินการให้มีจริยธรรมทางธุรกิจ การจัดทำระบบควบคุมภายในต่าง ๆ
รวมถึงการให้ความสำคัญของความ

เท่าเทียมกันของผู้ถือหุ้น และการรักษาผลประโยชน์ของผู้ถือหุ้นเป็นสำคัญ
อีกทั้งยังได้พิจารณาแต่งตั้งคณะกรรมการตรวจ

สอบ (Audit Committee) เพื่อช่วยดูแลระบบการควบคุมภายในให้เป็นไปตามข้อกำหนด

9.5 การดูแลเรื่องการใช้ข้อมูลภายใน

9.5.1 บริษัทฯ
ได้มีนโยบายห้ามกรรมการและผู้บริหารในการนำข้อมูลภายในที่มีสาระสำคัญของบริษัทฯ
ซึ่งยังไม่เปิดเผย

ต่อสาธารณชนไปใช้เพื่อแสวงหาผลประโยชน์ส่วนตัว ซึ่งรวมถึงการซื้อขายหลักทรัพย์ของบริษัทฯ
โดยกรรมการ

ผู้บริหารและพนักงานซึ่งอยู่ในหน่วยงานที่ทราบข้อมูลภายใน
ควรหลีกเลี่ยงหรืองดการซื้อขายหลักทรัพย์ของบริษัทฯ

ในช่วงระยะเวลา 1 เดือน ก่อนการเปิดเผยงบการเงินให้แก่สาธารณชน

9.5.2 บริษัทฯ ได้ดำเนินการแจ้งให้ผู้บริหารฝ่ายต่างๆ
ให้เข้าใจถึงบทบาทหน้าที่ในการถือครองหลักทรัพย์ในบริษัทฯ ของ

ตนเอง คู่สมรส และบุตรที่ยังไม่บรรลุนิติภาวะ
ตลอดจนรายงานการเปลี่ยนแปลงการถือครองหลักทรัพย์ต่อสำนัก

งานคณะกรรมการกำกับหลักทรัพย์และตลาดหลักทรัพย์ ตามมาตรา 59 และบทกำหนดโทษตามมาตรา
275 แห่ง

พระราชบัญญัติหลักทรัพย์และตลาดหลักทรัพย์ พ.ศ. 2535

ทั้งนี้ บริษัทฯ ยังได้กำหนดโทษสำหรับกรณีที่มีการฝ่าฝืนในการนำข้อมูลภายในของบริษัทฯ
ไปใช้เพื่อประโยชน์ส่วนตัวไว้ใน ระเบียบของบริษัทฯ
โดยมีโทษตั้งแต่การตักเตือนด้วยวาจาจนถึงขั้นให้ออกจากงาน

9.6 บุคลากร

ณ วันที่ 31 ธันวาคม 2547 บริษัทฯ และบริษัทย่อย มีพนักงานทั้งสิ้นจำนวน 2,583 คน
(ไม่รวมกรรมการและผู้บริหารตามข้อ 9.1) โดยแบ่งตามสายงานต่างๆ มีรายละเอียด ดังนี้

+-----------------------------+----------------------------------------+
| สายงาน                      | จำนวนพนักงาน (คน)                       |
+-----------------------------+----------------------------------------+
|   สำนักงาน                   |   127                                  |
+-----------------------------+----------------------------------------+
|   ร้านอาหาร                  | 1,974                                  |
+-----------------------------+----------------------------------------+
|   โรงงาน                    |   482                                  |
+-----------------------------+----------------------------------------+

  ในปี 2547 พนักงานมีผลตอบแทนในรูปของเงินเดือนเพียงอย่างเดียวรวมทั้งสิ้น 253.26
  ล้านบาท

  กลุ่มบริษัทฯ ไม่มีข้อพิพาทด้านแรงงานที่มีผลกระทบทางด้านลบอย่างมีนัยสำคัญต่อกลุ่มบริษัทฯ

นโยบายในการพัฒนาพนักงาน

  ในเดือนตุลาคม 2546 บริษัทฯ ได้จัดตั้ง OISHI Training Center
  เพื่อทำหน้าที่เป็นศูนย์กลางในการพัฒนาพนักงาน ทั้งพนักงานของกลุ่มบริษัทฯ
  และพนักงานของผู้ที่ได้รับสิทธิการบริหารจัดการร้านค้าภายใต้ตราร้านค้าของกลุ่มบริษัท
  (Franchisee) โดยการจัดให้มีหลักสูตรต่างๆ
  เพื่ออบรมพนักงานตั้งแต่พนักงานในระดับปฏิบัติงาน ไปจนถึงพนักงานระดับบริหาร
  รวมทั้งจัดให้มีการฝึกอบรมเฉพาะกิจสำหรับสาขาต่างๆ
  เพื่อให้การบริการอยู่ในระดับมาตรฐานที่บริษัทฯ ได้กำหนดไว้

  หลักสูตรการอบรมสำหรับระดับผู้จัดการฝึกหัด (Management Trainee)
  จนถึงระดับผู้จัดการพื้นที่ (Area Manager) แบ่งออกเป็น 5 หลักสูตร ได้แก่

1.  Manager Training Class เป็นหลักสูตรสำหรับผู้จัดการฝึกหัด
    ที่ได้ผ่านการดำรงตำแหน่งมาแล้วอย่างน้อย 1 เดือน
    เพื่อสร้างความรู้พื้นฐานของแต่ละตราสินค้า การควบคุมสินค้าคงคลัง และการสั่งของ เป็นต้น

2.  Basic 2^(nd) Assistant Manager Class เป็นหลักสูตรสำหรับผู้ช่วยผู้จัดการอันดับ 2
    ที่ผ่านการดำรงตำแหน่งมาแล้วอย่างน้อย 1 เดือน
    เพื่อสร้างความรู้ที่เกี่ยวกับการบริหารจัดการบุคคลกร

3.  Advance 2^(nd) Assistant Manager Class เป็นหลักสูตรสำหรับผู้ช่วยผู้จัดการอันดับ
    2 ที่ผ่านการอบรมหลักสูตร Basic 2^(nd) Assistant Manager Class แล้ว
    เพื่อสร้างความรู้เกี่ยวกับการวิเคราะห์ต้นทุน การควบคุมต้นทุน
    ทั้งต้นทุนอาหารและต้นทุนค่าแรง และเพื่อสร้างความสามารถให้เป็นผู้จัดการสาขาที่ดี เป็นต้น

4.  1^(st) Assistant Manager Class เป็นหลักสูตรสำหรับผู้จัดการอันดับ 1
    เพื่อสร้างความรู้เกี่ยวกับการวางแผนเป้าหมายยอดขาย การทำการตลาดในสาขา
    การวิเคราะห์พื้นที่สาขา และการจัดการอบรมและพัฒนาบุคคลกรในสาขา

5.  Area Manager เป็นการอบรมพนักงานในระดับผู้จัดการสาขา
    เพื่อพัฒนาทักษะการเรียนรู้ก่อนเข้าสู่ระดับ Area Manager
    โดยการอบรมจะเกี่ยวข้องกับการสร้างการทำงานเป็นทีม
    การบริหารจัดการอย่างมีประสิทธิภาพ และการวิเคราะห์พื้นที่สาขา เป็นต้น
    ซึ่งผู้เข้ารับการอบรมจะต้องศึกษาและตอบแบบฝึกหัด Oishi Workbook 5 จากนั้น
    จึงเข้าสู่การอบรม โดยการอบรมแบ่งออกเป็น 3 รูปแบบ ได้แก่

    1.  การสัมมนาประจำปี (ติดต่อกันเป็นระยะเวลา 3 วัน)

    2.  การจัดประชุมผู้จัดการจากทุกตราสินค้า (All Brand Manager Meeting) ปีละ 1
        ครั้ง ครั้งละ 1 วัน

    3.  การอบรมจากวิทยากรภายนอกปีละ 1-2 ครั้ง

  ทั้งนี้ แต่ละหลักสูตรใช้เวลาประมาณหลักสูตรละ 5 เดือน ถึง 1 ปี
  ขึ้นอยู่กับความพร้อมของผู้เข้ารับการอบรม โดยผู้เข้ารับการอบรมจะต้องศึกษาและตอบแบบฝึกหัด
  Oishi Workbook โดยใช้เวลาในการศึกษาและทำแบบฝีกหัดดังกล่าวประมาณ 3-6 เดือน
  จากนั้น จึงเข้าสู่การอบรมในชั้นเรียน เป็นระยะเวลา 3-4 วัน ตั้งแต่ 9.00 – 18.00 น.
  และเมื่อผ่านการอบรมแล้วจะต้องจัดทำรายงาน (Action Plan)
  ที่เกี่ยวกับการเนื้อหาที่ได้รับการอบรมในแต่ละหลักสูตร
  โดยหนังสือและแบบฝึกหักที่ใช้ในการอบรมนั้น จะมีการปรับปรุงและเปลี่ยนแปลงทุก 3 ปี

  สำหรับพนักงานในระดับปฏิบัติงาน นั้น การพัฒนาบุคลากรจะมุ่งเน้นและส่งเสริมการพัฒนาความรู้
  ความสามารถโดยเรียนรู้จากการปฏิบัติงานจริงและจากคำแนะนำของผู้ที่มีประสบการณ์ในแต่ละสายงาน
  รวมทั้ง จัดให้มีระบบการประเมินผลการปฏิบัติงานโดยเน้นเป้าหมายของงานเป็นหลัก
  และระบบการบริหารจัดการโดยอาศัยการแก้ปัญหาร่วมกันเพื่อให้เกิดการทำงานเป็นทีม
  อีกทั้งยังเป็นการเสริมสร้างทัศนคติที่ดีต่อองค์กร ขวัญ และกำลังใจในการทำงาน

  ในระยะเวลา 3 ปีที่ผ่านมา บริษัทฯ ไม่ได้แยกค่าใช้จ่ายดังกล่าวออกจากค่าใช้จ่ายด้านบุคคลากร
  โดยในปี 2547 บริษัทฯ มีค่าใช้จ่ายด้านการฝึกอบรมเท่ากับ 0.93 ล้านบาท